張國鈞

張國鈞係香港律師、政治人物同官，學歷得法學碩士，做過香港立法會議員、民主建港協進聯盟副主席、青年民建聯主席、中西區區議會議員。

張國鈞結咗婚，有兩個女。

2008年奧運會聖火接力，張國鈞做火炬手，走青馬大橋一段接力跑。

2009年6月9號，佢喺香港電台節目《左右紅藍綠》入面話「北極係一個人少企鵝多嘅地方」，令觀眾費解，從此有「北極企鵝」、「企鵝鈞」嘅謔稱。

2016年，佢夥拍鍾樹根等五名黨友參選第6屆香港立法會選舉嘅香港島選區嘅地區直選，並以「和睦一心．為香港」作為競選口號，結果排頭位嘅佢順利當選。

2021年12月19號，佢喺以1,342票排名第2贏得議席，得票僅次於梁美芬，由2022年1月1號上任。

之後佢喺李家超無提政綱嘅情況下，有份提名李家超參與2022年香港行政長官選舉。

佢喺2022年6月19號辭去立法會議員職務，同日畀國務院根據候任行政長官李家超嘅提名而任命爲律政司副司長，7月1號就職。當時佢話已向民建聯辭任黨副主席一職，隔多幾日退埋黨。

勳銜 
 太平紳士
 銀紫荊星章

攷

類:香港特別行政區主要官員
前香港立法會議員
前中西區區議員
前香港民建聯黨員
香港城市大學舊生
香港律師
國鈞